CELEX: 32010R0883
Language: et
Date: 2010-10-07 00:00:00
Title: Komisjoni määrus (EL) nr 883/2010, 7. oktoober 2010 , milles käsitletakse Saccharomyces cerevisiae NCYC Sc 47 uue kasutusviisi lubamist tarbevasikate söödalisandina (loa omanik Société industrielle Lesaffre)  EMPs kohaldatav tekst

8.10.2010   
            
            
               ET
            
            
               Euroopa Liidu Teataja
            
            
               L 265/1
            
         KOMISJONI MÄÄRUS (EL) nr 883/2010,
   7. oktoober 2010,
   milles käsitletakse Saccharomyces cerevisiae NCYC Sc 47 uue kasutusviisi lubamist tarbevasikate söödalisandina (loa omanik Société industrielle Lesaffre)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus loa saamiseks käesoleva määruse lisas kirjeldatud söödalisandi jaoks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb Saccharomyces cerevisiae NCYC Sc 47 lubamist tarbevasikate söödalisandina ning selle söödalisandi klassifitseerimist kategooriasse „zootehnilised lisandid”.
            
         
               (4)
            
            
               Selle preparaadi kasutamist lubati lüpsilehmade puhul komisjoni määrusega (EÜ) nr 1811/2005, (2) nuumveiste puhul komisjoni määrusega (EÜ) nr 316/2003, (3) võõrutatud põrsaste puhul komisjoni määrusega (EÜ) nr 2148/2004, (4) emiste puhul komisjoni määrusega (EÜ) nr 1288/2004, (5) broilerküülikute puhul komisjoni määrusega (EÜ) nr 600/2005, (6) hobuste puhul komisjoni määrusega (EÜ) nr 186/2007, (7) lüpsikitsede ja lüpsilammaste puhul komisjoni määrusega (EÜ) nr 188/2007, (8) nuumlammaste puhul komisjoni määrusega (EÜ) nr 1447/2006, (9) nuumsigade puhul komisjoni määrusega (EÜ) nr 209/2008 (10) ja piimapühvlite puhul komisjoni määrusega (EÜ) nr 232/2009 (11).
            
         
               (5)
            
            
               On esitatud uusi andmeid, mis toetavad taotlust kõnealuse preparaadi kasutamiseks tarbevasikate puhul. Euroopa Toiduohutusamet (edaspidi „toiduohutusamet”) jõudis oma 7. aprilli 2010. aasta arvamuses (12) järeldusele, et kavandatud kasutustingimuste korral ei avalda Saccharomyces cerevisiae NCYC Sc 47 kahjulikku mõju loomatervisele, inimeste tervisele ega keskkonnale ning et selle preparaadi kasutamine sihtloomadel parandab nende keskmist kaalu juurdekasvu päevas. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse referentlabori aruande söödalisandi analüüsimeetodi kohta söödas.
            
         
               (6)
            
            
               
                  Saccharomyces cerevisiae NCYC Sc 47 hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba preparaadi kasutamiseks käesoleva määruse lisas esitatud viisil.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud preparaati, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. oktoober 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 291, 5.11.2005, lk 12.
   
      (3)  ELT L 46, 20.2.2003, lk 15.
   
      (4)  ELT L 370, 17.12.2004, lk 24.
   
      (5)  ELT L 243, 15.7.2004, lk 10.
   
      (6)  ELT L 99, 19.4.2005, lk 5.
   
      (7)  ELT L 63, 1.3.2007, lk 6.
   
      (8)  ELT L 57, 24.2.2007, lk 3.
   
      (9)  ELT L 271, 30.9.2006, lk 28.
   
      (10)  ELT L 63, 7.3.2008, lk 3.
   
      (11)  ELT L 74, 20.3.2009, lk 14.
   
      (12)  EFSA Journal (2010); 8(4):1576.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  CFU/kg täissöödas, kui niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained
                  
               
            
                  4b1702
               
               
                  Société Industrielle Lesaffre
               
               
                  
                     Saccharomyces cerevisiae
                  
                  NCYC Sc 47
               
               
                  
                               
                           
                           
                              
                                 Söödalisandi koostis
                              
                              Preparaat Saccharomyces cerevisiae NCYC Sc47, milles kõnealuse söödalisandi sisaldus on vähemalt 5 × 109 CFU/g
                           
                        
                               
                           
                           
                              
                                 Toimeaine kirjeldus
                              
                              
                                 Saccharomyces cerevisiae NCYC Sc 47
                           
                        
                               
                           
                           
                              
                                 Analüüsimeetod
                                  (1)
                              
                              Süviskülvimeetod kasutades klooramfenikooli-pärmiekstrakti agarit, põhineb ISO 7954 meetodil.
                              Polümeraasi ahelreaktsioon (PCR).
                           
                        
               
                  Tarbevasikad
               
               
                  —
               
               
                  1,5 × 109
                  
               
               
                  —
               
               
                  Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus.
               
               
                  28.10.2020
               
            
         (1)  Analüüsimeetodite üksikasjad on kättesaadavad ühenduse referentlabori veebilehel www.irmm.jrc.be/crl-feed-additives